Summer Holiday (filem)

Summer Holiday (夏日的麼麼茶) ialah satu filem komedi romantik Hong Kong pada tahun 2000 yang disutradarakan oleh Jingle Ma dan dibintangi oleh Richie Jen dan Sammi Cheng.

Cerita ini mengenai seorang wanita Hong Kong bernama Summer dibuang kerja dan pergi ke Malaysia untuk menjual separuh daripada pantainya kepada seorang pemaju tempat peranginan. Namun begitu, sepupunya telah menjual separuh tanahnya kepada seorang lelaki tempatan (Momocha) yang enggan menjualnya kerana pantai itu adalah tempat dia bermain sejak kecil. Kisah tersebut bermula dengan kebencian tetapi bertukar perlahan-lahan menjadi satu percintaan.

Summer Holiday ini memperoleh kutipan pecah panggung sejumlah HK$21,336,647, menjadikannya filem tempatan paling terlaris selepas Needing You... di Hong Kong pada tahun 2000. Filem ini pernah dicalonkan dalam empat kategori dalam Anugerah Filem Hong Kong Ke-20, termasuk Sinematografi Terbaik bagi Chan Kwok-Hung, Arahan Seni Terbaik bagi Silver Cheung, Skor Filem Asli Terbaik bagi Peter Kam dan Lagu Filem Asli Terbaik bagi Jen, Ah Niu dan Michael Wong.

Filem ini menjalani penggambaran di Pulau Redang, Terengganu, sebuah pulau yang terletak di Daerah Kuala Nerus, Terengganu, Malaysia serta beberapa babak di Melaka, Kuala Terengganu, Tokyo dan Hong Kong.

Pelakon
Richie Jen sebagai Momocha
Sammi Cheng sebagai Summer Koo
Vincent Kok sebagai Bos Summer
Echo Chen sebagai YoYo
Chan Hing-cheung sebagai Hercules
Michael Wong sebagai Zeneger
Tay Ping Hui sebagai George
Katherine Wang sebagai Yau
Tam Fung-ling sebagai Daisy
Chow Siu-yin sebagai Setiausaha
Chan Pui-hing sebagai Pengantin Lelaki
Cheung Wai-kuen sebagai Pastor
Chan Yi-yi sebagai May
Mak Kwai-yuen sebagai Roger
Wong Chi-hong sebagai En. Chan
Yu Chung-yik sebagai Tarzan
Yeung Ying-choi sebagai Snake
Yip Cho-yau sebagai Elephant
Ankee Leung sebagai Pekerja Tarzan
Yamada Rena sebagai Takagi
Seung Yik-san sebagai Tommy
Wyman Yeung sebagai George Palsu
Siu Yee-ting sebagai Teman Perempuan Tarzan
Jeffrey Wong sebagai Polis #1
Wan Kin-fai sebagai Polis #2
Tam Wai-ching sebagai Penyambut Tetamu
Chan Wing-chi sebagai Bus Polaris Investment
Charlie Hau sebagai Ahli Eksekutif Polaris Investment
Ng Suk-sam sebagai Peguam Summer

Pautan Luar

Filem komedi Malaysia
Filem Malaysia tahun 2000
Filem bahasa Kantonis